《妙觉山用老溪宝叶二僧韵》
宋代·胡仲弓

庵居天半壁，古道拟山阴。
风劲松须落，石高泉眼深。
钟声清嶂合，幡脚翠岚侵。
二妙堪名世，诗人曾赏音。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。